PMIndiaData/PMIndiaSum huggingface dataset:
பிரதமர் மோடி, நார்வே பிரதமருடன் சந்திப்பு

இந்தியா நார்டிக் இரண்டாவது மாநாட்டுக்கு இடையே கோபன்ஹேகனில் பிரதமர் திரு நரேந்திர மோடி, நார்வே பிரதமர் திரு ஜோனாஸ் கர் ஸ்டோரை சந்தித்து பேசினார். கடந்த 2021 ஆம் ஆண்டு அக்டோபர் மாதம் நார்வே பிரதமர் திரு ஸ்டோர் பொறுப்பேற்றுக் கொண்ட பிறகு முதன் முறையாக இரு தலைவர்களும் சந்தித்து கொண்டனர். அப்போது இருதரப்பு உறவில் தற்போதைய நடவடிக்கைகள், எதிர்கால ஒத்துழைப்பு குறித்து இருநாட்டு பிரதமர்களும் ஆய்வு மேற்கொண்டனர். புதுப்பிக்கத்தக்க எரிசக்தி, சூரிய மற்றும் காற்றாலைத் திட்டம், மீன்பிடிப்பு, நீர் மேலாண்மை, மழைநீர் சேகரிப்பு, விண்வெளி ஒத்துழைப்பு, நீண்டகால உள்கட்டமைப்பு முதலீடு, சுகாதாரம் மற்றும் கலாச்சாரம் ஆகிய துறைகளில் இணைந்து செயல்படுவது குறித்து இருதலைவர்களும் விவாதித்தனர். பிராந்திய மற்றும் சர்வதேச அளவில் ஏற்பட்ட வளர்ச்சிகள் குறித்து அவர்கள் விவாதித்தனர். ஐநா பாதுகாப்பு குழுவில் உறுப்பினர்களாக இடம் பெற்றுள்ள இந்தியாவும், நார்வேயும், சர்வதேச விவகாரங்களில் பரஸ்பரம் இணைந்து செயல்பட முடிவு செய்யப்பட்டது.
காசிப்பூர் மாவட்டம் ஹேம்பூரில் உள்ள 803 ஏக்கர் நிலத்தை உத்தராகண்ட் அரசிடம் மீண்டும் ஒப்படைத்தது நேப்பா நிறுவனம்

உத்தராகண்ட் மாநிலம், காசிப்பூர் மாவட்டம் ஹெம்பூரில் உள்ள 803 ஏக்கர் நிலத்தை நேப்பா நிறுவனம் உத்தராகண்ட் அரசிடம் மீண்டும் ஒப்படைத்தது. இதற்கான ஒப்பந்தத்தை பிரதமர் திரு. நரேந்திர மோடி தலைமையிலான மத்திய அமைச்சரவைக் குழு அளித்தது. நேப்பா நகரில் உள்ள நேப்பா நிறுவனம் மத்திய அரசின் பொதுத்துறை நிறுவனமாகும். பின்னணி: நேப்பா நிறுவனத்திடம் ஹெம்பூரில் உள்ள 1987இல் 90 ஆண்டுகளுக்கு குத்தகைக்கு உத்திரப்பிரதேச மாநில தொழிற்சாலை முன்னேற்றக் கழகம் அளித்தது. சர்க்கரை உற்பத்தியில் உண்டாகும் கழிவுப் பொருட்களில் இருந்து உற்பத்தி செய்யப்படும் செய்தித்தாள்களுக்கு பயன்படுத்தும் காகித ஆலைக்காக இந்த நிலம் ஒதுக்கப்பட்டது. அந்நேரத்திற்கு நடப்பிலிருந்த விலையின் வட்டி ரூ.149.23 லட்சம் செலுத்தப்பட்டது. மத்திய மாசுக்கட்டுப்பாடு வாரியம் இதற்கான சுற்றுச்சூழல் சார்ந்த விஷயங்களுக்காக அனுமதி அளிக்காத காரணத்தினால், செய்தித்தாள் ஆலை நிறுவப்படவில்லை. இதனால், உத்தராகண்ட் அரசு இந்நிலத்தை வேறு உபயோகத்திற்கு பயன்படுத்த திருப்பி அளிக்குமாறு கேட்டுக் கொண்டது. தற்போது நடப்பில் உள்ள விலையையும் இதற்காக வழங்க ஒப்புக் கொண்டது. இந்நிலம் உற்பத்தி ஏதுமின்றி இருப்பதால், மாநில அரசு இவ்விகிதத்தை பொதுமக்களுக்கு உபயோகப்படும் வகையில் அமைக்கும்.
திரு சிவ்குமார் பரீக் மறைவுக்கு பிரதமர் இரங்கல்

முன்னாள் பிரதமர் வாஜ்பாயின் நீண்ட கால உதவியாளர் திரு சிவ்குமார் பரீக் மறைவுக்கு பிரதமர் திரு நரேந்திர மோடி இரங்கல் தெரவித்துள்ளார். அவர் வெளியிட்டுள்ள டுவிட்டர் பதிவில் கூறியிருப்பதாவது; ‘’ திரு சிவ்குமார் பரீக்ஜியின் மறைவால் வேதனை அடைந்துள்ளேன். எங்கள் கட்சியின் சித்தாந்தத்தில் உறுதியான தீவிர நம்பிக்கை கொண்ட அவர், சேவையிலும், நாட்டு நிர்மாணத்திலும் தம்மை அர்ப்பணித்துக் கொண்டவர். அடல்ஜியுடன் நெருங்கி பணியாற்றியவர். பல ஆண்டுகளாக அவருடன் மேற்கொண்ட உரையாடல்களை நினைத்து மரியாதை செலுத்துவேன். அவரது குடும்பத்தினருக்கு ஆழ்ந்த அனுதாபங்கள். ஓம் சாந்தி’’
பிரதமர் நாளை (8.3.2018) ராஜஸ்தான் மாநிலம் ஜுன்ஜுனு செல்கிறார்

சர்வதேச மகளிர் தினமான நாளை (8.3.2018) பிரதமர் திரு நரேந்திரமோடி ராஜஸ்தான் மாநிலம் ஜுன்ஜுனு-வுக்கு பயணமாகிறார். பெண் குழந்தையை பாதுகாத்து கல்வி அளிக்கும் திட்டங்களுக்கு மத்திய அரசு அளித்து வரும் தீவிர கவனத்தை முன்னெடுத்துச் செல்லும் வகையில், நாடெங்கிலுமாக பெண் குழந்தையை பாதுகாப்போம், பெண் குழந்தைக்கு கல்வி அளிப்போம் திட்டத்தை தற்போதுள்ள 161 மாவட்டங்களிலிருந்து 640 மாவட்டங்களாக விரிவாக்குவதை பிரதமர் அறிவிக்கிறார். இந்தத் திட்டத்தினால் பயனடைந்த தாய்மார்கள் மற்றும் குழந்தைகளுடன் பிரதமர் கலந்துரையாடுவார். இந்தத் திட்டத்தின்கீழ் மிகச்சிறப்பாக செயல்பட்ட மாவட்டங்களுக்கு சான்றிதழ்களை பிரதமர் வழங்குகிறார். மற்றொரு முக்கிய திட்டமான தேசிய ஊட்டச்சத்து இயக்கத்தை நாடு முழுமைக்குமாக பிரதமர் ஜுன்ஜுனு-வில் தொடக்கி வைக்கிறார். அதற்கான நிகழ்ச்சியில் அவர் தேசிய ஊட்டச்சத்து இயக்கம் – ஒருங்கிணைந்த குழந்தைகள் மேம்பாட்டு சேவை ஆகியவற்றுக்கான பொது மென்பொருள் செயலியையும் தொடக்கி வைக்கிறார். தேசிய ஊட்டச்சத்து இயக்கம் ஊட்டச்சத்து குறைவு, குறைந்த எடையுடன் குழந்தைகள் பிறப்பது, இளம் குழந்தைகள், மகளிர், விடலைப்பருவ பெண்கள் ஆகியோரிடையே ரத்த சோகை, குழந்தைகளிடையே வளர்ச்சிக்குறைவு ஆகியவற்றை குறைப்பதை நோக்கமாகக் கொண்டு செயல்படுத்தப்படவுள்ளது.
சர்தார் வல்லபாய் படேல் பிறந்த தினம் பிரதமர் வீர வணக்கம் செலுத்தினார்

இந்தியாவின் முதல் துணை பிரதமர் சர்தார் வல்லபாய் படேலின் பிறந்த தினத்தை முன்னிட்டு பிரதமர் திரு. நரேந்திர மோடி வீர வணக்கம் செலுத்தினார். “இரும்பு மனிதரும் நவீன இந்தியாவின் சிற்பியுமான சர்தார் படேலுக்கு எனது வீர வணக்கம்” என்று பிரதமர் கூறியுள்ளார். •••••
மீன்வளத்துறையில் இந்தியா வங்கதேசம் இடையே புரிந்துணர்வு ஒப்பந்தம்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கடந்த 2011ம் ஆண்டு செப்டம்பர் மாதம் இந்தியா மற்றும் வங்கதேசம் இடையே மீன்வளத்துறை தொடர்பான நடவடிக்கைகளுக்காக புரிந்துணர்வு ஒப்பந்தம் செய்து கொள்ளப்பட்டிருப்பது குறித்து விளக்கப்பட்டது. இந்தப் புரிந்துணர்வு ஒப்பந்தம் இந்தியா மற்றும் வங்கதேசம் இடையே நட்புரீதியான உறவை வலுப்படுத்தி இருப்பதுடன், மீன்வளத்துறை, மீன் வளர்ப்பு மற்றும் அதுதொடர்பான நடவடிக்கைகளை பரஸ்பரம் ஒப்புக் கொள்ளப்பட்ட நடவடிக்கைகள் மற்றும் நடைமுறைகளின் மூலமாக ஒத்துழைப்பை அதிகரிக்கச் செய்துள்ளது. இந்தப் புரிந்துணர்வு ஒப்பந்தம் ஐந்து ஆண்டுகளுக்கு அமலில் இருக்கும் என்றும், இந்தப் புரிந்துணர்வு ஒப்பந்தத்தை முறித்துக் கொள்ள குறைந்தபட்சம் ஆறு மாதங்களுக்கு முன் எழுத்துபூர்வமாக அறிவிக்க வேண்டும். இரு தரப்பும் பரஸ்பரம் ஒப்புக் கொண்டால் இந்தப் புரிந்துணர்வு ஒப்பந்தம் மேலும் நீட்டிக்கப்படலாம்.
துணை அதிபராக பதவியேற்றுள்ள திருமதி. கமலா ஹாரிசுக்கு பிரதமர் வாழ்த்து

அமெரிக்க ஐக்கிய நாடுகளின் துணை அதிபராக பதவியேற்றுள்ள திருமதி. கமலா ஹாரிசுக்கு பிரதமர் திரு.நரேந்திர மோடி வாழ்த்து தெரிவித்துள்ளார். பிரதமர் விடுத்துள்ள சுட்டுரைப் பதிவில், “துணை அதிபராக பதவியேற்றுள்ள திருமதி. கமலா ஹாரிசுக்கு வாழ்த்துகள். இந்திய-அமெரிக்க உறவுகளை மேலும் வலுப்படுத்த அவருடன் இணைந்து பணியாற்றுவதை நான் எதிர்நோக்கி உள்ளேன். இந்திய-அமெரிக்க நட்புறவானது நமது புவிக்கு பலனளிக்கக் கூடியது” என்று தெரிவித்துள்ளார்.
ஒனகே ஒபவ்வாவின் பிறந்த நாளில் பிரதமர் அவருக்கு புகழஞ்சலி

கன்னடப் போராளியான ஒனகே ஒபவ்வாவின் பிறந்த நாள் சிறப்பு நிகழ்வை முன்னிட்டு பிரதமர் திரு நரேந்திர மோடி அவருக்கு சிரம் தாழ்ந்த வணக்கத்தைத் தெரிவித்தார். ஒனகே ஒபவ்வா ‘நமது பெண் சக்தி’யின் அடையாளமாக நம்மை ஊக்குவிக்கிறார்’ என்று திரு மோடி கூறினார். சுட்டுரை வாயிலாக பிரதமர் வெளியிட்டுள்ள செய்தியில் கூறியுள்ளதாவது: “துணிச்சலான ஒனகே ஒபவ்வாவின் பிறந்த நாள் சிறப்பு நிகழ்வை முன்னிட்டு அவரை சிரம் தாழ்த்தி வணங்குகிறேன். தம் மக்களையும், கலாச்சாரத்தையும் காக்க அவர் துணிச்சலுடன் போராடியதை யாராலும் மறக்க முடியாது. நமது பெண் சக்தியின் அடையாளமாக அவர் நம்மை ஊக்குவிக்கிறார்.”
பிறந்த நாளையொட்டி குடியரசுத் தலைவருக்கு பிரதமர் வாழ்த்து

குடியரசுத் தலைவர் திரு.ராம்நாத் கோவிந்த்துக்கு பிரதமர் திரு.நரேந்திர மோடி பிறந்த நாள் வாழ்த்துகளை தெரிவித்துக் கொண்டார். “குடியரசுத் தலைவர் அவர்களுக்கு பிறந்த நாள் வாழ்த்துகள். நாட்டுக்கு சேவையாற்றுவதற்காக அவருக்கு நீண்ட மற்றும் ஆரோக்கியமான வாழ்க்கையை இறைவன் வழங்கட்டும். குடியரசுத் தலைவராக அவரது பதவிக்காலம் தொடங்கியதும், அவரது எளிமை மற்றும் கருணை குணம் மூலம், இந்திய மக்களுக்கு அவர் மீது பேரன்பு ஏற்பட்டுள்ளது. 125 கோடி இந்தியர்களின், குறிப்பாக ஏழை மற்றும் சமூகத்தில் பின்தங்கிய மக்களின் விருப்பத்தின் மீது ஆர்வம் கொண்டிருப்பதை குடியரசுத் தலைவரிடம் நான் எப்போதுமே கண்டிருக்கிறேன்,” என்று பிரதமர் தெரிவித்துள்ளார்.
கோலாலம்பூரில் பிரதமரின் முக்கிய நிகழ்வுகள்

ஆசியான் மாநாட்டில் பங்கேற்கிறார். சீன மற்றும் ஜப்பானிய அதிபர்களை சந்திக்கிறார். பிரதமர் திரு நரேந்திர மோடி அவர்கள், இன்று கோலாலம்பூரில் இந்திய ஆசியான் மாநாட்டில் உரையாற்றினார். “உலகின் முன் உள்ள பல்வேறு சவால்கள், பொருளாதார நிலையின்மை, அரசியல் குழப்பம் மற்றும் பாதுகாப்பு குறித்த அச்சுறுத்தல்கள் ஆகியவை நிலவும் சூழலில் நாம் சந்திக்கிறோம். இந்த சூழலில் இந்தியாவும் ஆஸியானும் இரு நம்பிக்கை ஒளிகள்” என்று தனது துவக்க உரையில் பிரதமர் குறிப்பிட்டார். ” இந்தியாவில் ஏற்பட்டு வரும் மாறுதல்கள் மிகப் பெரியன. ஆகையால், இந்தியாவில் பொருளாதார வாய்ப்புகள் ஏராளம். தற்போது, ஒரு வரவேற்கத் தகுந்த சூழலை ஏற்படுத்தியுள்ளோம். தொழில செய்ய ஏதுவான நாடுகளுக்கான உலக வங்கியின் பட்டியலில், இந்தியா முன்னேறியுள்ளதே இதற்கு சான்று. பொருளாதார சீர்திருத்தங்களை விரைவாகவும், துணிவாகவும் மேற்கொள்வோம். ஆசியானின் பொருளாதாரம், புதிய வேகத்துடன் முன்னேறி வருகிறது. எங்களின் 1.9 பில்லியன் மக்களுக்கு வளத்தை அளிப்போம் என்பதில் எனக்கு எந்த சந்தேகமும் இல்லை” என்றார் பிரதமர். ” இணைப்பு என்பது பகிரப்படும் வளத்துக்கான பாதையாக இருக்கிறது. முத்தரப்பு நெடுஞ்சாலை திட்டம் மிக வேகமாக வளர்ந்து வருகிறது. இது 2018க்குள் நிறைவடையும்” என்றார் அவர். “ஆசியான் – இந்தியா அறிவியல் மற்றும் தொழில்நுட்ப வளர்ச்சி நிதியை தற்போது உள்ள 1 மில்லியன் டாலர்களில் இருந்து 5 மில்லியன் டாலர்களாக அதிகரிக்க உள்ளோம். ஆசியான் – இந்தியா கண்டுபிடிப்புகளுக்கான அமைப்பை ஏற்படுத்தி, குறைந்த செலவு தொழில்நுட்பங்கள், தொழில்நுட்பப் பகிர்தல்கள் மற்றும் ஆராய்ச்சிகளை வளர்க்க உள்ளோம்” என்றார் பிரதமர். ஆசியான் மாநாட்டையொட்டி, சீன நாட்டின் அதிபர் திரு லீ கிகியாங் அவர்களை சந்தித்தார். உலகில் தற்போது நிலவும் பொருளாதார தேக்கநிலை, தட்பவெட்ப மாற்றம் மற்றும் சர்வதேச தீவிரவாதம் குறித்து இருதரப்பும் ஆய்வ செய்தது. பொருதார தேக்கநிலை நீடித்தாலும், இந்தியா தனது வளர்ச்சி விகிதத்தை பராமரித்து வந்ததாக சீன அதிபர் குறிப்பிட்டார். பாரீசில் நடைபெற உள்ள COP 21 மாநாட்டுக்கான ஆயத்தங்களை இரு நாட்டுத் தலைவர்களும் ஆய்வு செய்தனர். இந்தியா முன்னெடுக்கும் சூரிய ஒளி கூட்டணி குறித்து விளக்கிய பாரதப் பிரதமர், சீனாவை அதில் இணையும்படி அழைப்பு விடுத்தார். உலகின் மிகப்பெரிய அச்சுறுத்தல் தீவிரவாதம் என்பதை ஒப்புக் கொண்ட இரு நாட்டுத் தலைவர்களும், உலக நாடுகள் இதை எதிர்த்து ஒன்று கூட வேண்டும் என்று குறிப்பிட்டனர். இருநாடுகளின் வர்த்தகம் மற்றும் முதலீடுகள் குறித்து விவாதிக்கப்பட்டது. பிரதமர், சீனாவுடனான வர்த்தகப் பற்றாக்குறையை குறிப்பிட்டார். திறன் வளர்ப்பு குறித்தும் விவாதிக்கப்பட்டது. ஜப்பானிய பிரதமர் ஷின்ஸோ அபே, பிரதமர் திரு நரேந்திர மோடி அவர்களுக்கு மதிய உணவு விருந்தளித்தார். இந்தியா மற்றும் ஜப்பான் இடையேயான கூட்டுறவு, உலகின் மற்ற நாடுகளிடையே உள்ள கூட்டுறவைப் போல சிறப்பு வாய்ந்தது என்று திரு ஷின்ஸோ அபே அவர்கள் குறிப்பிட்டார். இரு தரப்பு உறவுகள் குறித்து ஜப்பான் பிரதமரின் கருத்தை ஒப்புக் கொண்ட பிரதமர், திரு ஷின்ஸோ அபே அவர்களின் இந்திய விஜயத்தை எதிர்ப்பார்ப்பதாக கூறினார். பல்வேறு மாறுதலுக்கான சாத்தியக்கூறுகளைக் கொண்ட, டெல்லி மும்பை தொழில் வளாகம் போன்ற பல்வேறு திட்டங்களில் ஜப்பான் பங்கு கொண்டு வருவதாக பிரதமர் குறிப்பிட்டார். பிராந்திய இணைப்பு, கடல் பாதுகாப்பு, எதிர்வரும் COP 21 மாநாடு, ஐக்கிய நாடுகள் அவையின் பாதுகாப்பு குழுவில் சீரிதிருத்தம், மற்றும் தீவிரவாதம் போன்றவை இருதரப்பு விவாதங்களில் இடம்பெற்றன.
எச்.எம்.டி கடிகார நிறுவனத்தின் நில பரிமாற்றத்திற்கு மத்திய அமைச்சரவை ஒப்புதல் அளித்துள்ளது.

பிரதமர் மோடி தலைமையிலான மத்திய அமைச்சரவை கனரக தொழிற்சாலைகளுக்கான கீழ்கண்ட பரிந்துரைகளுக்கு ஒப்புதல் அளித்துள்ளது. i. எச்.எம்.டி கடிகார நிறுவனத்திற்கு சொந்தமான 208.35 ஏக்கர் அளவுள்ள பெங்களூரூ மற்றும் தும்கூர் நிலங்களை இந்திய விண்வெளி ஆராய்ச்சி மையத்திற்கு (ISRO) ரூ.1194,21 கோடிக்கு (வரிகள் தனி) அளிப்பது. ii. பெங்களூருவில் ஒரு ஏக்கர் அளவுக்கு உள்ள (குளோபல் வேர்ஹவுஸ்) எச்.எம்.டி நிலத்தை இந்திய எரிவாயு ஆணைய நிறுவனத்திற்கு (GAIL) ரூ.34.30 கோடிக்கு (வரிகள் தனி) அளிப்பது. இந்த விற்பனையில் இருந்து வரும் தொகை, உடனடி வரி விதிப்புகளுக்குப் பிறகு அரசு கடன் மற்றும் முன்பண கணக்கில் நிறுவனத்தால் செலுத்தப்படும். பின்னணி: ஒருகாலத்தில் இந்தியாவின் முன்னணி கடிகார தயாரிப்பு நிறுவனமாக இருந்த எச்.எம்.டி கடிகார நிறுவனம் இந்தியாவின் கடிகாரம் என்றழைக்கப்பட்டது. ஆனால் நஷ்டம் மற்றும் தற்கால போட்டு சூழலில் தன்னை புதுப்பித்துக்கொள்ள முடியாத நிலையில் தனது இயக்கத்தை நிறுத்தியது. ஜனவரி 2016ல் எடுக்கபப்ட்ட இந்த முடிவு அனைத்து பணியாளர்களுக்கும் நல்லதொரு ஓய்வூதிய திட்ட அறிவிப்போடு எடுக்கப்பட்டது. பெங்களூரு மற்றும் தும்கூர் ஊழியர்கள் அரசினால் வழங்கப்பட்ட இந்த சலுகை திட்டத்தை பயன்படுத்தி மகிழ்ச்சிகரமாக பணி ஓய்வு பெற்றார்கள். எச்.எம்.டிக்கு சொந்தமான பெங்களூரு மற்றும் தும்கூர் நிலங்களை இஸ்ரோ மற்றும் கெய்ல் நிறுவனத்திற்கு விற்பனை செய்ய எடுக்கப்பட்ட முடிவு அந்நிலங்களை சிறந்த முறையில், பொதுமக்களுக்கு பயன்படும் நோக்கில் எடுக்கப்பட்டது.
இந்தியா-சவுதி அரேபியா இடையே பொதுப் பிரிவுத் தொழிலாளர் ஆள் சேர்ப்புக்கான தொழிலாளர் ஒத்துழைப்பு உடன்படிக்கைக்கு மத்திய அமைச்சரவை ஒப்புதல்.

பிரதமர் நரேந்திர மோடி தலைமையிலான மத்திய அமைச்சரவை இந்தியா-சவுதி அரேபியா இடையிலான தொழிலாளர் ஒத்துழைப்பு உடன்படிக்கைக்கு ஒப்புதல் அளித்துள்ளது. இந்த உடன்படிக்கை 2016 ஏப்ரல் 2-3ல் பிரதமர் நரேந்திரமோடி ரியாத் சென்றிருந்தபோது கையழுத்தானதாகும். இந்த உடன்படிக்கை, இந்தியாவில் இருந்து குடிபெயர்ந்துள்ள வேலைத்திறனுள்ள, பகுதி-வேலைத்திறனுள்ள, வேலைத்திறனற்ற தொழிலாளர்களுக்கு சாதி, மதம், பாலினம் என எந்த வேறுபாடும் இல்லாது நன்மை பயக்கும்.
தேர்வு குறித்து தான் இயற்றிய கவிதையை பகிர்ந்து கொண்ட மாணவி தியாவுக்கு பிரதமர் பாராட்டு

தேர்வு குறித்து தான் இயற்றிய கவிதையை பகிர்ந்து கொண்டுள்ள டேராடூன் ஓஎன்சிஜி கேந்திரிய வித்யாலயா மாணவி தியாவுக்கு பிரதமர் திரு நரேந்திரமோடி பாராட்டு தெரிவித்துள்ளார். கேந்திரிய வித்யாலயா சங்கதன் வெளியிட்டுள்ள டுவிட்டர் பதிவுக்கு பதில் அளித்து பிரதமர் வெளியிட்டுள்ள பதிவு வருமாறு; ‘’ சிறைந்த படைப்பாற்றல்! மன அழுத்தம் இல்லாத தேர்வுகளே சிறந்த தேர்வுகளாகும். இம்மாதம் 27ந்தேதி நடைபெறவுள்ள தேர்வுக்கு தயாராவோம் நிகழ்ச்சியின் போது நாம் இதுபற்றி கூடுதலாக விவாதிக்கலாம்’’
‘கைவினைப் பொருட்கள் கண்காட்சியைப்’ பிரதமர் பார்வையிட்டார்

‘கைவினைப் பொருட்கள் கண்காட்சியைப்’ பிரதமர் இன்று பார்வையிட்டார். நாடு முழுவதிலும் இருந்து கைவினைப்பொருட்கள் கண்காட்சியில் பங்கேற்றுள்ள கைவினைக் கலைஞர்கள் மற்றும் சமையல் நிபுணர்களின் அரங்குகளை அவர் பார்வையிட்டார். இந்தியா கேட் முகப்பில் 250-க்கும் அதிகமான அரங்குகள் அமைக்கப்பட்டுள்ளன. பங்கேற்றுள்ள கலைஞர்களில் 50 சதவீதத்திற்கும் அதிகமானவர்கள் பெண்கள் ஆவர். கண்காட்சியில் பங்கேற்றுள்ள கலைஞர்களுடன் பிரதமர் கலந்துரையாடினார். கலை நிகழ்ச்சிகளையும் அவர் பார்வையிட்டார். அழிவின் விளிம்பில் இருக்கும் பல வகையான இந்திய உள்நாட்டுப் பாரம்பரிய கலைகளைப் பாதுகாக்கவும், மேம்படுத்தவும் இவற்றில் வேலைவாய்ப்பை வழங்குவதற்கான அரசின் உறுதிப்பாட்டைக் ‘கைவினைப் பொருட்கள் கண்காட்சி’ பிரதிபலிக்கிறது. இந்த ஆண்டின் கைவினைப்பொருட்கள் கண்காட்சிக்கான மையக்கருத்து ‘திறனுக்கான பணி’ என்பதாகும். கடந்த 3 ஆண்டுகளில் கைவினைப்பொருட்கள் கண்காட்சி மூலம் 3 லட்சத்துக்கும் அதிகமான கைவினைக் கலைஞர்கள் மற்றும் சமையல் நிபுணர்களுக்கு வேலைவாய்ப்பு வழங்கப்பட்டுள்ளது. பயனாளிகளில் ஏராளமான பெண் கலைஞர்களும் அடங்குவர்.
2016-17 –ம் ஆண்டு ரயில்வே பட்ஜெட் குறித்து பிரதமரின் கருத்து

வளர்ந்து வரும் நாட்டின் துடிப்பான ரயில்வேக்களுக்கான நன்கு சிந்தித்து உருவாக்கப்பட்ட பட்ஜெட்டை தாக்கல் செய்த்து குறித்து ரயில்வே அமைச்சர் திரு. சுரேஷ் பிரபுக்கு எனது பாராட்டுதல்கள். இந்த பட்ஜெட் வறியோருக்கு கௌரவத்தையும், மகளிருக்கு கண்ணியத்தையும் இளைஞர்களுக்கு ஆர்வத்தையும் நடுத்தர மக்களின் மகிழ்ச்சியையும் தர முனைந்துள்ளது. இந்த பட்ஜெட் எதிர்காலத்துக்கு நம்பிக்கை ஊட்டும் அணுகுமுறையை அளித்துள்ளது. அதே சமயம் சென்ற ஆண்டு பட்ஜெட்டில் அளிக்கப்பட்ட வாக்குறுதிகள் பற்றிய முழு விவரத்தையும் தந்துள்ளது. கடந்த ஓர் ஆண்டில் நாம் எவ்வளவோ சாதித்துள்ளோம். இந்த பட்ஜெட் இதனை மேலும் சிறந்ததாக மாற்றும் ஒரு முயற்சி. கடந்த இரண்டு ஆண்டுகளின் பட்ஜெட்டுகளின் தூய்மை பயணியர் வசதி மேம்பாடு, தொழில்நுட்ப மேம்பாடு ஆகியன அடிப்படையாக அமைந்துள்ளன. மேலும் ரயில்வே திட்டங்கள் நிறைவுபெற்றுள்ளன என்ற நிலை இல்லாமல் செயல்பாட்டிற்கு வந்துள்ளன என்ற நிலை உருவாக்கப்பட்டிருப்பதாக தெரிவித்தார். இந்தக் கொள்கை மாற்றம் ஒரு அடிப்படை மாற்றம் என நம்புகிறேன். ஏழை மக்களுக்கான அதி விரைவு ரயில் சிறப்பு ஏற்பாட்டின்படி அந்தியோதயா எக்ஸ்பிரஸ் தொடங்குவது, தீன் தயாளு ரயில் பெட்டிகள் இணைப்பது ஆகியன நமது அரசு ஏழைகளின் நலத்தில் நாட்டம் கொண்டுள்ளது என்பதை வலியுறுத்துவதாக அமைந்துள்ளது. தேசிய பொருளாதாரத்தில் இந்த பட்ஜெட் நீண்டகால நேர்மறையான தாக்கத்தை ஏற்படுத்தும். ரயில்வேயில் திறம்பட்ட அமலாக்கம், அதிகரிக்கப்பட்ட மூலதன முதலீடுகள், தொழில் நுட்பத்தைப் பயன்படுத்திக் கொள்ளுதல் ஆகியவற்றின் மூலம் இது சாத்தியமாகிறது. நாட்டின் பின்தங்கிய பகுதிகளில், குறிப்பாக வடகிழக்கு பகுதியில், இணைப்புகளை மேம்படுத்த அரசின் உறுதி மொழியை நிறைவேற்றுவதற்கு போதுமான நடவடிக்கைகள் எடுக்கப்பட்டுள்ளன. மேலும் நமது ரயில் தடங்கள் திறன் குறைவு காரணமாக சந்திக்கும் நெடுங்கால பிரச்சனைக்கு கடந்த ஓர் ஆண்டில் பெரிய அளவில் தீர்வு காணப்பட்டுள்ளது. இந்த ரயில் பட்ஜெட் இந்த நடவடிக்கைகளை மேலும் வலுப்படுத்தி உள்ளது. திரு. சுரேஷ் பிரபுக்கு முந்தைய ரயில்வே பட்ஜெட்டுகளை நாம் பார்த்திருக்கிறோம். அவற்றை நான் குறை கூற விரும்பவில்லை. ஆனால் கடந்த 5 ஆண்டுகளில் முந்தைய அரசின் பட்ஜெட்டுகளை பார்க்கும் போது திரு. சுரேஷ் பிரபுவின் பட்ஜெட் பெரிய அளவில் முன்னேறி 2.5 மடங்கு உயர் முதலீட்டை எடுத்துக்காட்டியுள்ளது. நாட்டின் புதுமைப்பாட்டை நோக்கிய முக்கியக் கருவியாக விளங்குகிறது. இதில் முக்கியமான விஷயம் என்னவென்றால் நமது ரயில்வே துறையின் விரிவாக்கத்தில் மாநில அரசுகளும் ஆர்வத்துடன் பங்கேற்கின்றன என்பது தான் இந்த வகையில் விரிவான திட்ட வரைபடமும் அளிக்கப்பட்டுள்ளது. இந்த முயற்சிகளுடன் பயணியர் மற்றும் ரயில்வே ஊழியர்களின் ஒத்துழைப்பை பெறுவதற்கான நடவடிக்கைகளும் அறிவிக்கப்பட்டுள்ளன. செலவினத்தில் கட்டுப்பாடு, நிர்வாகத்தில் திறமை, நுகர்வோருக்கு பொறுப்பேற்கும் தன்மை ஆகிய நமது அரசின் முக்கியக் கவனம் பெறும் விஷயங்கள் இந்த பட்ஜெட்டில் எதிரொலிக்கின்றன. ரயில்வே அமைச்சர் திரு. சுரேஷ் பிரபு, ரயில் குடும்பம் மற்றும் ரயில்வே அணிக்கு எனது பாராட்டுக்கள். உங்கள் அனைவருக்கும் நன்றி.
பிரதமர் மற்றும் எகிப்து அதிபர் இடையிலான தொலைபேசி உரையாடல்

பிரதமர் திரு. நரேந்திர மோடி , எகிப்து அதிபர் திரு. அப்தெல் பட்டாஹ் எல்-சிசியுடன் தொலைபேசி மூலம் உரையாடினார். இரு தலைவர்களும், கொவிட்-19 பெருந்தொற்றின் தாக்கத்தால் உலகம் முழுவதும் ஏற்பட்டுள்ள நிலைமை குறித்து விவாதித்ததுடன், தங்கள் நாடுகளில் மக்களைப் பாதுகாக்க அரசுகள் மேற்கொண்ட நடவடிக்கைகள் பற்றிய தகவல்களைப் பகிர்ந்து கொண்டனர். இரு நாடுகளிலும் மேற்கொள்ளப்பட்ட சிறந்த நடைமுறைகளை பரஸ்பரம் கற்றுக்கொள்ளவும், தங்கள் நாடுகளின் அனுபவங்களைத் தொடர்ந்து பகிர்ந்து கொள்வதன் மூலம் பயன்பெறவும் இரு தலைவர்களும் ஒப்புக்கொண்டனர். இந்த நெருக்கடியான காலகட்டத்தில், மருந்துப் பொருள்கள் விநியோகத்தை உறுதி செய்ய இயன்ற அனைத்து ஒத்துழைப்பையும் இந்தியா எகிப்துக்கு அளிக்கும் என்று பிரதமர் உறுதியளித்தார். இரு நாடுகளின் குழுக்கள் நெருங்கிய ஒத்துழைப்பைப் பராமரித்து, பரஸ்பர அனுபவங்களைப் பரிமாறிக்கொள்ள தொடர்ந்து தொடர்பில் இருக்க வேண்டும் என்பதை இரு தலைவர்களும் ஒப்புக்கொண்டனர்.
பிரதமரின் பிரகதி மூலமான கலந்துரையாடல்

பிரதமர் திரு நரேந்திர மோடி தலைமையில் 23வது ஒருங்கிணைந்த தகவல் தொடர்புத் தொழில்நுட்பம் சார்ந்த (ஐ.சி.டி.) அடிப்படையிலான பல்முனை நிர்வாகம் மற்றும் குறித்த நேரத்தில் செயல்படுத்துவது தொடர்பான பிரகதி கலந்துரையாடல் நடைபெற்றது பிரகதியின் முதல் 22 சந்திப்புகளில், ரூ. 9.31 லட்சக் கோடி முதலீடு கொண்ட 200 திட்டங்களின் ஆய்வு நடைபெற்றது. 17 துறைகளில் பொது மக்கள் குறை தீர்ப்பும் ஆய்வு செய்யப்பட்டுள்ளது. இன்று நடைபெற்ற 23வது சந்திப்பில், பிரதமர் நுகர்வோர் தொடர்பான குறைகளை தீர்க்க கையாளும் விதத்தின் முயற்சிகள் குறித்து ஆய்வு செய்தார். நுகர்வோர் தொடர்பான குறைகளை வேகமாக தீர்க்கவும் சீராக தீர்வு காணவும் மேற்கொள்ளப்படும் முயற்சிகள் குறித்து பிரதமரிடம் அப்போது விவரிக்கப்பட்டது. அதிக அளவிலான குறைகள் நிலவுவது குறித்து கவலை தெரிவித்த பிரதமர், நுகர்வோருக்கு பயனளிக்கும் வகையில் நிர்வாக அமைப்புகளை மேம்படுத்துவதற்கான அவசியத்தை தெரிவித்தார். உத்தராகண்ட், ஒடிசா, மேற்கு வங்காளம், கர்நாடகா, தமிழ் நாடு, நாகலாந்து, அசாம், மகாராஷ்டிரா, தெலுங்கானா, ஆந்திரா பிரதேசம் ஆகிய ஒன்பது மாநிலங்களில் உள்ள ரயில்வே, சாலை, மின்சாரம், புதுப்பிக்ககூடிய எரிசக்தி துறைகளின் வளர்ச்சி குறித்து பிரதமர் ஆய்வு செய்தார். இந்த திட்டங்களின் மதிப்பு ரூ. 30,000 கோடிக்கும் மேல் இருக்கும். பிரதமர் கனிம வள பகுதிகள் நல்வாழ்வு திட்டத்தின் (பி.எம்.கே.கே.கே.ஒய்) அமலாக்கத்தின் முன்னேற்றம் குறித்து பிரதமர் ஆய்வு செய்தார். மாவட்ட கனிம வள அறக்கட்டளைகளில் குவிந்து வரும் நிதியை இந்த மாவட்டங்கள் தற்போது எதிர் கொண்டு வரும் வளர்ச்சி தொடர்பான பிரச்சினைகள் மற்றும் பற்றாக்குறைகளை தீர்ப்பதில் செயல் திறன் சார்ந்த கவனம் கொள்ளவேண்டும் என்று பிரதமர் கூறினார். இந்த நடவடிக்கைகளை நாட்டின் 75 வது சுதந்திர தினம் கொண்டாடப்படும் 2022-ஆம் ஆண்டுக்குள் பலன் கிடைக்கும் வகையில் முன்னைப்பான கவனத்துடன் செயல்படுத்த வேண்டும் என்றும் பிரதமர் கேட்டுக் கொண்டார்.
நேபாள பிரதமராகத் தேர்ந்தெடுக்கப்பட்டுள்ள புஷ்ப கமல் தஹல் ‘பிரசந்தா’விற்கு பிரதமர் வாழ்த்து

நேபாள பிரதமராகத் தேர்ந்தெடுக்கப்பட்டுள்ள காம்ரேட் பிரசந்தாவிற்கு பிரதமர் திரு நரேந்திர மோடி வாழ்த்து தெரிவித்துள்ளார். ட்விட்டர் பதிவில் அவர் கூறியதாவது: “நேபாள பிரதமராகத் தேர்ந்தெடுக்கப்பட்டுள்ள காம்ரேட் பிரசந்தாவிற்கு நல்வாழ்த்துகள். ஆழ்ந்த கலாச்சார மற்றும் மக்கள் இடையேயான இணைப்பின் அடிப்படையில் இந்தியா, நேபாளம் இடையேயான தனித்துவம் வாய்ந்த உறவு அமைந்துள்ளது. இந்த நட்புறவை மேலும் வலுப்படுத்துவதற்கு உங்களுடன் இணைந்து பணியாற்ற மிகுந்த ஆவலோடு இருக்கிறேன்.”
ஜாலியன் வாலாபாக் நினைவிடத்தின் புதுப்பிக்கப்பட்ட வளாகத்தை ஆகஸ்ட் 28 அன்று பிரதமர் நாட்டுக்கு அர்ப்பணிக்கிறார்

ஜாலியன் வாலாபாக் நினைவிடத்தின் புதுப்பிக்கப்பட்ட வளாகத்தை 2021 ஆகஸ்ட் 28 அன்று மாலை 6.25 மணிக்கு பிரதமர் திரு நரேந்திர மோடி காணொலி மூலம் நாட்டுக்கு அர்ப்பணிக்கிறார். நினைவிடத்தில் அமைந்துள்ள அருங்காட்சியக காட்சிக் கூடங்களையும் பிரதமர் திறந்து வைக்கிறார். வளாகத்தை மேம்படுத்த அரசு எடுத்த பல்வேறு நடவடிக்கைகள் குறித்து நிகழ்ச்சியின் போது விளக்கப்படும். எடுக்கப்பட்ட நடவடிக்கைகள்: பயன்பாட்டில் இல்லாத மற்றும் அதிகம் பயன்படுத்தப்படாத கட்டிடங்களை சீரமைத்து நான்கு அருங்காட்சியக காட்சிக் கூடங்கள் உருவாக்கப்பட்டுள்ளன. அக்காலத்தில் பஞ்சாபில் நடைபெற்ற வரலாற்று சிறப்பு மிக்க நிகழ்வுகளை முப்பரிமாண முறையில் இந்த கூடங்கள் காட்சிப்படுத்துவதோடு, கலை மற்றும் சிற்ப வேலைப்பாடுகளையும் கொண்டிருக்கும். 1919 ஏப்ரல் 13 அன்று நடைபெற்ற நிகழ்வுகளை காண்பிக்கும் ஒலி–ஒளி காட்சியும் இடம்பெறும். வளாகத்தை மேம்படுத்த பல்வேறு நடவடிக்கைகள் எடுக்கப்பட்டுள்ளன. பஞ்சாபின் கட்டிடக் கலை அமைப்பை ஒத்து விரிவான பாரம்பரிய புனரமைப்பு பணிகள் மேற்கொள்ளப்பட்டன. சாஹீதி கிணறு சீரமைக்கப்பட்டுள்ளது. நினைவு சின்னத்தின் மையப் பகுதி சீரமைக்கப்பட்டு, நீர்நிலை அல்லி குளமாக புத்தாக்கமளிக்கப்பட்டுள்ளது. பார்வையாளர்களின் வசதியை கருத்தில் கொண்டு நடைபாதைகள் விரிவுபடுத்தப்பட்டுள்ளன. முறையான வழிகாட்டுதல்களுடன் கூடிய புனரமைக்கப்பட்ட வழித்தடங்கள், முக்கிய இடங்களில் ஒளி வசதிகள், உள்ளூர் செடிகளைக் கொண்டு தோட்ட அமைப்புகள், தோட்டம் முழுவதும் ஒலி வசதிகள் உள்ளிட்ட புதிய மற்றும் நவீன வசதிகள் ஏற்படுத்தப்பட்டுள்ளன. சால்வேஷன் மைதானம், அமர் ஜ்யோத் மற்றும் கொடிக் கம்பத்திற்கென புதிய இடங்கள் உருவாக்கப்பட்டுள்ளன. மத்திய கலாச்சார அமைச்சர், மத்திய வீட்டுவசதி மற்றும் நகர்ப்புற விவகாரங்கள் அமைச்சர், மத்திய கலாச்சார இணை அமைச்சர், பஞ்சாப், ஹரியானா, உத்தரகாண்ட் மற்றும் ஹிமாச்சலப் பிரதேச முதல்வர்கள், பஞ்சாப்பை சேர்ந்த அனைத்து மக்களவை மற்றும் மாநிலங்களவை உறுப்பினர்கள், ஜாலியன் வாலாபாக் தேசிய நினைவு அறக்கட்டளை உறுப்பினர்கள் உள்ளிட்டோர் இந்த நிகழ்ச்சியில் பங்கேற்பார்கள். ——
அமெரிக்க அதிபராக பதவியேற்ற டொனால்ட் டிரம்ப்பிற்கு பிரதமர் மோடி வாழ்த்து

அமெரிக்க அதிபராக பதவியேற்றுக் கொண்ட திரு.டொனால்ட் டிரம்ப் அவர்களுக்கு பிரதமர் மோடி வாழ்த்து தெரிவித்தார். “அமெரிக்க அதிபராகியிருக்கும் திரு. டொனால்ட் டிரம்பிற்கு என் பாராட்டுகள். அமெரிக்காவை மேலும் பல சாதனைகளை நோக்கி நடைபோட வைக்க என் வாழ்த்துகள். இந்திய அமெரிக்க உறவு நம் இரு நாடுகளுக்கும் பொதுவாக இருக்கும் கொள்கைகள் மற்றும் ஆர்வங்கள் சார்ந்தே இருக்கின்றது. இந்திய-அமெரிக்க உறவை மேலும் வலுப்படுத்தி, நம் இரு நாடுகளின் ஒத்துழைப்பை முழுமையாக பயன்படுத்தும் வண்ணம் புதிய ஜனாதிபதியுடன் இணைந்து பணியாற்ற ஆர்வமாக இருக்கிறேன்,” என மோடி தெரிவித்துள்ளார்.
ஸ்ரீமந்த் சத்ரபதி சிவாஜிராஜே போசாலே அவர்களின் மறைவுக்கு பிரதமர் இரங்கல்

ஸ்ரீமந்த் சத்ரபதி சிவாஜிராஜே போசாலே அவர்களின் மறைவுக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். அவர், மக்களிடையே நெருக்கமாக பணியாற்றியதோடு, ஆற்றலும் பன்முகத் தன்மையும் கொண்ட ஆளுமையாகத் திகழ்ந்தார் என்று திரு மோடி தெரிவித்தார். ட்விட்டர் பதிவில் பிரதமர் தெரிவித்ததாவது: “ஸ்ரீமந்த் சத்ரபதி சிவாஜிராஜே போசாலே அவர்களின் மறைவை அறிந்து மிகவும் துயரடைந்தேன். அவர், மக்களிடையே நெருக்கமாக பணியாற்றியதோடு, ஆற்றலும் பன்முகத் தன்மையும் கொண்ட ஆளுமையாகத் திகழ்ந்தார். சதாராவின் முன்னேற்றத்திற்காக அவர் அளப்பரிய பங்களிப்பை வழங்கினார். அவரது குடும்பத்தினர், நண்பர்கள் மற்றும் ஆதரவாளர்களுக்கு எனது இரங்கல்கள். ஓம் சாந்தி.”
காமன்வெல்த் போட்டிகளில் ஆடவருக்கான பாரா பளுதூக்குதல் பிரிவில் தங்கப் பதக்கம் வென்ற சுதிருக்கு பிரதமர் வாழ்த்து

காமன்வெல்த் போட்டிகள் 2022-ல் ஆடவருக்கான பாரா பளுதூக்குதல் பிரிவில் தங்கப் பதக்கம் வென்ற சுதிருக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள ட்விட்டர் பதிவில் கூறியிருப்பதாவது: “காமன்வெல்த் போட்டிகள் 2022-ன் பாரா விளையாட்டுக்களுக்கு சுதிரின் பதக்கம் சிறப்பான தொடக்கத்தை அளித்துள்ளது. உயரிய தங்கப் பதக்கத்தை வென்று தமது உறுதித் தன்மையையும், அர்ப்பணிப்பையும் அவர் மீண்டும் நிரூபித்துள்ளார். களத்தில் அவர் தொடர்ந்து சிறப்பாக செயலாற்றி வருகிறார். பாராட்டுகளோடு, அவரது எதிர்கால முயற்சிகள் அனைத்திற்கும் நல்வாழ்த்துகள்.”